<classify> Derick Milton, Simiyu Siku moja baada ya Mkuu wa Wilaya ya Bariadi mkoani Simiyu,Festo Kiswaga kutoa siku saba kwa watumishi wa Hospitali ya Halmashauri ya Mjiwa Bariadi kuhakikisha wanachanga kufidia mashine ya Ultrasound iliyoibiwahospitalini hapo, Katibu Tawala wa Mkoa, Jumanne Sagini ametengua uamuzi huo. Sagini ametoa uamuzi huo leo Alhamisi Agosti 15, alipokutanana watumishi wa hospitali hiyo, ambapo ameeleza uamuzi wa Mkuu huyo wa Wilayaunawaonea baadhi ya watumishi waliokuwa likizo, wasiokuwepo kazini, wagonjwa auambao walikuwa na ruhusa. Haiwezekani watumishi wote wahusike na wizi huo, kwani serikaliina vyombo vyake vya ulinzi na vina wafanyakazi wanaolipwa mishahara kwa kaziya kuchunguza, hivyo suala hilo liachiwe vyombo hivyo ili viweze kufanya kaziyake na kumpata mhusika wa wizi wa kifaa hicho, amesema. Sagini amesema uamuzi wa mkuu wa wilaya ulikuwa sahihikutokana na presha ya jambo lenyewe, lakini pia kitendo cha watumishi kushindwahata kumtaja mhusika kupitia kura za maoni zilizopigwa juzi asubuhi ikiwapamoja na kutokurejesha mashine kwa muda mrefu toka wizi umetokea Agosti 5. Kama Mkuu wa watumishi Mkoa, nilishtushwa na uamuzi wa mkuu wawilaya hivyo nisingenyamaza kuona yanafanyika wakati kuna watalaamu ambao kaziyao ni kufanya uchunguzi kwa matukio kama hayo na kufanikisha mashineipatikane. Hata mimi na kamati yangu ya ulinzi na usalama tulishtuka kidogo juu ya uamuzi wa DC, lakini tuliona alikuwa sahihi kutokana na nyie kushindwa kutoa ushirikiano ili mashine hii irudishwe, wengine mkaamua kwenda kulalamika kwenye vyama vyenu vya wafanyakazi, amesema Sagini. Jana Agosti 14, Kiswaga akizungumza na watumishi wa hospitalihiyo aliwataka watumishi hao kuchanga kila mmoja kulingana na mshahara wakekufidia mashine iliyoibwa hospitalini hapo Agosti 5, mwaka huu.  <topic>: KITAIFA 